google/wiki40b huggingface dataset:
Jan Toorop

Liv og virke

Familien flyttet fra Java til Nederland i 1872, og han studerte i Delft og Amsterdam, hvor han kom inn på det statlige akademiet i 1880. Han flyttet til Brussel i 1882 og bodde der til 1886. Han var da med i gruppen Les Vingts (de tyve) som hadde James Ensor som hovedperson. Toorop eksperimenterte da med flere stilarter, som realisme, impresjonisme og postimpresjonisme.
Han ble gift med engelske Annie Hall i 1886, og flyttet stadig mellom Haag, England og Belgia – og fra 1890 også Katwijk aan Zee.
I løpet av denne perioden utviklet han sin egen unike symbolistiske stil med linjeføring og motiver som han hadde med seg fra Java.
Etterhvert gled stilen over mot mer art nouveau med lik linjeføring, men mer dekorativt enn med symbolikk. Etter å ha konvertert til katolisismen i 1905, ble Toorop mer opptatt med å lage religiøse arbeider. Han laget også plakater og glassmalerier samt illustrerte bøker.
Pionerorganisasjon Ernst Thälmann

Pionerorganisasjon Ernst Thälmann, på tysk Pionierorganisation Ernst Thälmann, vanligvis bare kalt Pioniere, Junge Pioniere eller Jungpioniere («ungpionerer»), forkortet JP, var den politiske masseorganisasjonen for barn i Øst-Tyskland (DDR) fra 1948 til 1990. Barneorganisasjonen var underlagt Freie Deutsche Jugend (FDJ). Tiden i Junge Pioniere skulle forberede medlemmene til en inntreden i Freie Deutsche Jugend. Virksomheten var del av den sosialistiske oppdragelse som myndighetene ønsket for barn og ungdom.

Historikk

Pionerorganisasjon Ernst Thälmann ble dannet 13. desember 1948, etter en beslutning av SED. 13. desember ble derfor regnet som «pionerbursdag» i DDR. JP var bygd opp og organisert helt etter forbilde av «Lenin-pionerene», ungpionerene i Sovjetunionen. JPs slagord var Seid bereit', «vær beredt», og organisasjonens mål var å oppdra østtyske barn i «den sosialistiske tradisjon og DDRs vilje», det vil si lære dem om marxist-leninismen.
JPs første leder var Margot Honecker (1949–1952). Hun ble senere undervisningsminister i DDR.
Selv om medlemskap ikke var obligatorisk, oppnådde organisasjonen en enorm medlemsmasse. I 1989 var ca. 98 % av de østtyske skolebarna medlemmer av organisasjonen. Blant tidligere medlemmer kan nevnes Angela Merkel som ble Tysklands forbundskansler i 2005. Visesangeren Wolf Biermann var medlem av ungpionerene i Vest-Tyskland.
Pionierorganisation Ernst Thälmann ble lagt ned i august 1990 etter Tysklands gjenforening.

Navn

Pionerorganisasjon Ernst Thälmann tok navn etter Ernst Thälmann, leder i det tyske kommunistpartiet KPD fra 1923 til det ble forbudt av nazistene i 1933: Thälmann ble drept i konsentrasjonsleiren Buchenwald i 1944. Ordet pioner brukes i flere sammenhenger om foregangspersoner og banebrytere. Det betyr opprinnelig «fotsoldat som rydder vei og bygger skanser» eller «nybygger».

Ungpionerer og Thälmannpionerer

Fra 1.-3. klasse bar skolebarn som var medlemmer av JP, et trekantet, blått sjal eller halstørkle, fra 4. til 6. klasse hadde barna rødt sjal. De tre kantene sto for grunnpillarene i den sosialistiske oppdragelsen: foreldrehjemmet, skolen og ungdomsforbundet. Medlemmene ble ofte kalt Jung-Pionieren («ungpionerer»). Fra 4. klasse fikk medlemmene betegnelsen Thälmann-Pionieren («Thälmann-pionerer»).
Sven Aarrestad

Bakgrunn

Aarrestad ble født på Varhaug, som lå i Hå kommune, men flyttet med foreldrene til Time kommune som fireåring.
Han utdannet seg som folkeskolelærer og virket 1878–1891 som førstelærer ved Sande høyere allmennskole i Vestfold.

Politiker

I 1891 ble han valgt som venstremann til stortingsrepresentant for Jarlsberg og Larviks amt og slo seg ved samme tid ned som gårdbruker i Sande. Han representerte Jarlsberg og Larviks amt 1892–1894 og (som «Samlingsmann») 1906–1909. 7. november 1906 ble han utnevnt til statsråd og ledet Landbruksdepartementet. Fra 23. oktober 1907 var han også sjef for Revisjonsdepartementet. Han fratrådte – sammen med resten av regjeringen Løvland – 19. mars 1908 og ble samme år utnevnt til amtmann i Nedenes amt. 1900–1909 var han medlem av Venstres landsstyre.
Aarrestad gav flere ganger støtet til viktige foranstaltninger innenfor landbruket (bl. a. dannelsen av Norsk Landmandsforbund), men størst betydning hadde han som forkjemper for avholdssaken. I 1883 ble han redaktør for avholdsbladet Menneskevennen, og han var formann i Det norske totalavholdsselskap  1887–1927; i det hele ble han etterhvert avholdspartiets ledende mann i Norge.
Sven Aarrestad var opphav til den såkalte Aarrestadlinjen i forbudsspørsmålet. Tilhengerne av denne ønsket at alkoholsalget skulle samles i monopoler ved folkeavstemning, og at disse med tiden skulle legges ned – også med folkeavstemning. Aarrestad ønsket ikke i første omgang et nasjonalt forbud, fordi han var bekymret for motreaksjoner fra de langt mindre tørrlagte bykommunene. Hans motstandere innen avholdsbevegelsen mente at en nasjonal folkeavstemning var godt nok mandat, og at helsegevinstene ved et brennevinsforbud ville være tilstrekkelig til å sikre at forbudet vedvarte.
Aarrestad ble av kongen 18. mars 1908 forfremmet til kommandør av 1. klasse av St. Olavs Orden «for statsborgerlig og embedsfortjeneste». Han var i 1901 blitt utnevnt til ridder av 1. klasse. Aarrestad var også innehaver av storkors av Dannebrogordenen.
Gimsøy (Skien)

Gimsøy kloster etter reformasjonen

Gimsøy kloster lå på Gimsøy, i området ved Dir. Smiths gate. Det finnes ikke synlige rester etter anlegget. Benediktiner-nonnekloster som ble opprettet før 1150 og oppløst noen år etter reformasjonen. Tiden før reformasjonen er nærmere omtalt under artikkelen Gimsøy kloster. 
Allerede i begynnelsen av 1500-tallet ble klosteret bortforlent, men nonnene fortsatte å bo der – i hvert fall til ca. 1540.I 1546 brant klosterbygningene. Senere har byggearbeider i området fjernet nesten alle spor. Det ble foretatt mindre undersøkelser i området i 1950-årene og i 1975. Arkeologene fant da graver fra middelalderen og murer fra nyere tid, men intet som kan knyttes til klosterbygninger. Kanskje vil undersøkelser i parken syd for Dir. Smiths gate kunne avdekke klosteranlegget.

Klosteret som verdslig godseiendom

Se Gjemsø kloster
Perils of the Deep Blue

Perils of the Deep Blue er et album av Sirenia. Albumet kom ut i 2013.
BitKeeper

BitKeeper er et programvareverktøy for distribuert versjonskontroll av kildekoden på datamaskiner. Det var opprinnelig proprietær programvare, men ble åpen programvare som ble lansert under Apache-lisensen 2.0 den 9. mai 2016. BitKeeper blir produsert av BitMover Inc., et privat selskap i Los Gatos, California, og eies av selskapets president Larry McVoy, som tidligere hadde konstruert TeamWare.
Første versjon ble lansert 4. mai 2000. Siste versjon er 7.3.1ce og ble lansert 30. september 2016.
Jesus, din søte forening å smake

Jesus, din søte forening å smake er en salme som på norsk er mest kjent som salmen Hans Nielsen Hauge sang på da han fikk sin kallsopplevelse. I Landstads reviderte salmebok så vel som i den danske salmeboken har den sju vers. I Norsk Salmebok er to vers tatt bort og vers fire kraftig omskrevet i forhold til den danske teksten av Peder Jacobsen Hygom , som igjen er en oversettelse fra den tyske salmen «Jesus-Sophia, ich such' und verlange» som er kreditert Johann Ludwig Konrad Allendorf.

Historie

Salmeboken ble anvendt i et såkalt filadelfisk samfunn, en frikirkelig menighet som skulle være for sanne gjenfødte kristne. Forbildet var menigheten i Filadelfia, i motsetning til statskirken med sitt «sardiske babel». Forfatteren var anonym i denne salmeboken, men navnet hans ble oppgitt i salmeboken Einige gestreiche Lieder, som kom ut i 1733.
Salmen ble oversatt til dansk av Peder J. Hygom og trykket i Pontoppidans salmebok i 1740. Den kom også med i Guldbergs salmebok, i Christiania-tillegget og i Landstads kirkesalmebog.
I 1869 ble den trykket i første utgave av Elias Blix' Nokre salmar under tittelen «Jesu! din samfund i Anden at smaka». I 1891 ble den trykket i fjerde utgave av Nokre salmar i ny oversettelse. Blix' oversettelse bygget på den danske teksten til Hygom.
Salmen ble sentral i den pietistiske vekkelsesbevegelsen.
I siste vers ble kvinnen fra Kanaan holdt frem som et forbilde, fordi hun utrettelig bad til Jesus.
Den er trykket i Norsk Salmebok som nummer 641, i en noe forkortet versjon som bygger på Hygoms oversettelse.

Melodi

Salmen fikk sin egen melodi, og fra Danmark ble tonen kjent i Norge gjennom Niels Schiørrings koralbok fra 1781. Melodien ble tilskrevet komponisten Johann B. König, 1738 Siden er salmen omformet til mange folketonevarianter. I Norsk Salmebok står den til en folketone fra Gudbrandsdalen, men en folketone fra Ryfylke (nummer 249) blir også mye anvendt.
Melodien er også blitt brukt som grunnlag for komposisjoner for orgel, blant andre av Ludvig Nielsen.
Dødelig familiær søvnløshet

Dødelig familiær søvnløshet (en:fatal familial insomnia) er en arvelig sjelden søvnlidelse.
Færre enn 50 familier i verden er registrert med sykdommen. Lidelsen rammer mennesker i midten av 50-årene, og forårsaker søvnløshet. Etter hvert oppstår hallusinasjoner og paranoia, og sykdommen tar livet av pasienten innen tre år. Lidelsen skyldes mutasjon av prioner, og ingen kjent behandling som kan kurere lidelsen finnes.
Beijings konserthall

Beijings konserthall (kinesisk: 北京音乐厅; pinyin: Beijing Yinyueting) ligger i Beixinhuajie i bydistriktet Xicheng, nær den vestlige Chang'an-avenyen, sør for Liubukou.
Den er en av Beijings viktigste internasjonale konserthaller. Blant dem som har opptrådt her kan nevnes Yehudi Menuhin, Seiji Ozawa, Yo-Yo Ma, Plácido Domingo og Paul Badura-Skoda.
Vi pynter oss med horn

Vi pynter oss med horn er en roman av Aksel Sandemose, utgitt på Tiden Forlag i Oslo (1936). Romanen er oversatt til flere språk, blant annet til dansk og til engelsk med tittelen Horns for Our Adornment.

Handling

Handlingen tar utgangspunkt i et skipsmannskap som krysser Atlanterhavet på overfarten fra Bergen til New Foundland i Canada. Legender, psykoanalyse og øyeblikksskildringer veves sammen i framstillingen. Mellom mannskap og passasjerer om bord finnes blant annet en prest beskyldt for overgrep og en sjømann som mest av alt framstår som en voldelig kjempe.

Espen Arnakke

Vi pynter oss med horn fortsetter de sentrale temaene i Sandemoses romaner om Espen Arnakke som innledes med En flyktning krysser sitt spor (1933). I likhet med i de tidligere bøkene av forfatterskapet preges også «Vi pynter oss med horn» av freudiansk tankegods. De overdådige fabuleringene og den nakne realismen som preger dette verket vakte naturlig nok forargelse blant det norske publikum på 30-tallet.
Kokiriidae

Utseende

Middelsstore (vingespenn 14–24 mm), mørkbrune eller svarte vårfluer. Antennene er kraftige og omtrent så lange som forvingene. Punktøyne (ocelli) mangler, maksillarpalpene er tre-leddete hos hannene, fem-leddete hos hunnene. Munndelene er mer eller mindre forlengede, hos noen arter danner de en snabel. Mesoscutum og scutellum (de to bakerste ryggplatene på thorax) har hvert sitt par av hårbærende vorter. Frambeina har én eller to sporer, mellom- og bakbeina fire. Larvene har ganske lange antenner som er festet nær fremkanten av hodet.

Levevis

Larvene lever på sandbunn i innsjøer og elver. De lager seg et hus av sandkorn holdet sammen med silke. Dette er litt bredere enn høyt og har utvidete sidefliker. Larvene er rovdyr.

Utbredelse

Kokiriidae er en sørlig gruppe som er utbredt i Australia og Sør-Amerika.
Philocoroebus

Utseende

Små (gjerne 5 -7 millimeter), noe brede, metallisk fargede praktbiller. Antennene er korte og tynne. Pronotum er rundet og ,  litt utstående "skuldre", like bredt som de jevnbrede dekkvingene.

Utbredelse

Slekten er utbredt i Sørøst-Asia (Filippinene).
Steinsland

Steinsland er en bygd sørvest i Sund kommune i Hordaland.
Siden 1869 har det vært drevet handelsvirksomhet på Steinsland. Noen år senere ble det fast stoppested for rutebåter til Bergen frem til 1957 da ruten ble lagt ned. I 1909 fikk bygden også eget brevhus, datidens postkontor. I 1928 ble Bakkes Hermetikkfabrikk etablert på Steinsland av Ingebrigt Bakke. Fabrikken hadde fiskemottak og spesialiserte seg også på hermetisering av skalldyr og det var her man først realiserte idéen med å fylle krabbeskjell med kjøtt. Fabrikken var bygdas største arbeidsplass frem til nedlegging på 70-tallet. Ingebrigt Bakke drev også skipsfart fra Steinsland.
Steinsland var kommunesentrum i perioden 1926 til 1987.
Rugmøll

Utseende

En liten (vingespenn 10-14 millimeter), svart og hvit møll. Antennene er trådformede og vel to tredjedeler så lange som forvingene. Hodet er kledt med hvite, hårlignende skjell, forkroppen er hvit med spredte, mørkere skjell og mørkere skuldre. Forvingen har hvit grunnfarge med svarte og mørkbrune tegninger, som langs forkanten danner fem-seks svarte, mer eller mindre kommaformede flekker. Vingefrynsene på forvingen er hvite. Bakvingene er lystt gråbrune. Arten er noe variabel i fargen og er vanskelig å skille fra kornmøll (Nemapogon granellus) og lyse eksemplarer av korkmøll (Nemapogon cloacellus) på ytre utseende. Det finnes tydelige forskjeller mellom de tre artene i kjønnsorganenes bygning.

Levevis

Arten kan leve utendørs og larven utvikle seg i ulike slags kjuker, som vanlig hos underfamilien Nemapogoninae. Men den kan også finnes innendørs der den lever av ulikt slags dødt, organisk materiale, blant annet lagret korn. Det siste er trolig det vanligste i Norden.

Utbredelse

Arten er utbredt i Europa og Sentral-Asia og forekommer også i Nord-Amerika, der den etter alt å dømme har blitt bragt av mennesker. I Norge er den ganske sjelden og finnes bare i Oslo-området og langs kysten til Aust-Agder.
Entourage (TV-serie)

Anerkjennelse

Entourage kan bli sett på som mennenes svar på Sex og Singelliv, og særlig sesong 3 er blitt framhevet. Serien eller skuespillerne fra den har blant annet blitt nominert til 25 Emmypriser og 14 Golden Globe-priser. Spesielt Jeremy Piven som spiller agenten Ari har utmerket seg med sin tolkning av den utagerende, bannende, kyniske, men like fullt trofaste agenten.

Sitater

Bladet MANN har i hvert blad en spalte de kaller månedens Ari, der blir et sitat fra hans vanvittige dialoger eller uttalelser trykt. Det mest kjente sitatet fra Ari er «let's hug it out bitch», et sitat Piven selv fant på. Et annet kjent sitat er: «If so much as eyefuck an agent in this building i will deport you naked to the taliban.»

Hva er seriens fascinasjon

Selv om serien nå (2011) går mot slutten og den begynner å miste seertall (det har blitt erklært at sesong 8 blir den siste) vil nok de fleste fans lenge huske denne serien som et godt innblikk i en filmstjernes verden og businessverden (Ari Gold). Det hadde nok allikevel vært vanskeligere å forholde seg til, eller føle med karakterene hvis det ikke hadde vært for kameratfaktoren, skaperen av serien Doug Ellin selv påpekte: «Entourage virker ettersom det er om mannlig vennskap. Settingen i Hollywood er underholdende, men det egentlig om vennskapet til disse fyrene».
Jeremy Piven uttalte også med klassisk Ari Gold retorikk: «Om det var bare et show om ønsker som ble oppfylt og noen fyrer som driter seg ut ettersom deres beste venn er berømt, ville det ikke ha vært særlig interessant.»

Film

I 2015 kom den amerikansk filmkomedien Entourage som en spin-off fra TV-serien. Filmen ble skrevet og regissert av Doug Ellin.

Gjesteskuespillere

I de fleste episoder av Entourage, opptrer en eller flere kjente personer, deriblant skuespillere, musikere og idrettsutøvere som seg selv.  Selv om i det fleste tilfeller det meste av deres liv er fiksjon. Her følger en liste over slike opptredener.
Wallander – Presten

Handling

En forsamlingsprest blir funnet skutt utenfor et vandrerhjem i Ystad, etter det som ser ut som et forsøk på en kaldblodig henrettelse. Mens presten, som man tror kan identifisere den skyldige, kjemper for sitt liv på sykehuset, søker Kurt Wallander og hans kollegaer etter ledetråder. Først når det går opp for politiet at presten har hatt en utenomekteskapelig kjærlighetsaffære, står det klart at det handler om et sjalusilovbrudd. Men hvor finnes mordvåpenet – og hvem av de bedratte partene har hatt det sterkeste motivet?
Store Heddinge Råd-, Ting- og Arresthus

Store Heddinge Råd-, Ting- og Arresthus er en bygning i Store Heddinge fra 1838, som tidligere huset arresthus, tinghus og rådhus. Den er tegnet av Jørgen Hansen Koch og var i sin tid et forbilde for hvordan et rådhus i den danske provinsen skulle utformes.

Murer og uthus er av den lokale arkitekten Georg Kretz fra samme tid.
Bygningen med uthus og murer ble fredet i 1977.
Akerøya Ornitologiske Stasjon

Akerøya Ornitologiske Stasjon ble etablert på Hvaler i 1961 etter initiativ av Einar Brun (1936–1976) og Gunnar Lid (1938–1983).
Den første vitenskapelige ringmerkingen på Akerøya fant sted allerede i 1955.
Kjell Pell Pottitskrell (forestilling)

Kjell Pell Pottitskrell er en barnemusikal av Terje Formoe som ble spilt for første gang sommeren 1993 i Kjuttaviga amfiteater i Kristiansand Dyrepark, og ble også spilt påfølgende år etter. Vinteren 1996 ble den satt opp på Chat Noir i Oslo med premiere 7. februar 1996. Regien var ved Svein Haagensen, musikken ved Terje Formoe og Svein Gundersen.
Forskjellen fra teaterscenen i Kristiansand Dyrepark og Chat Noir er at forestilling der er mer utvidet og videreutviklet, en halvtime lengre enn den i parken.
Stig Millehaugen

Tveita-gjengen

Millehaugen var et sentralt medlem i Tveita-gjengen. Han ble første gang tatt av politiet på Tveita i 1986, for å ha kjøpt en stjålet boblejakke.

Ran av postkontor

I februar 1992 ble Millehaugen dømt til seks års fengsel for væpnet ran av Klemetsrud postkontor i desember 1990 og ranet av Sparebanken Nors filial på Oppsal i Oslo i februar i 1991.

Rømning, dom og soning

I august 1993 ble Millehaugen dømt til 17 års fengsel for å ha drept fengselsbetjent Jon Arild Martinsen under et rømningsforsøk og for ran på Svartskog og Nesbru i august 1992.
Før han ble sluppet fri skiftet Millehaugen 2008 etternavn til Bergquist, men byttet etternavnet tilbake til Millehaugen i april 2009.

Drapet på Mohammad Javed

29. april 2011 ble Millehaugen i Oslo tingrett dømt til 21 års forvaring med 10 års minstetid, for likvideringen av Young Guns-lederen Mohammed «Jeddi» Javed. Ifølge aktor var drapet bestilt av Ahmed Shahbaz Dad, som også sto tiltalt. Dad ble i tingretten dømt til 21 års fengsel. Straffesaken kom opp for Oslo tingrett 17. januar 2011, aktor i saken var statsadvokat Svein Holden, og forsvarere var Morten Furuholmen og Per Johan Sjong Larsen. 
Hovedvitnet Alex Ruiz Fuica, en norsk-chilener som er dømt for å ha skutt rundt seg på gata mellom Oslo Plaza og Oslo Spektrum i 2008, var sjåfør i bilen der Javed ble skutt og skulle angivelig også ha blitt forsøkt tatt av dage. I 2012 kom saken opp for Borgarting lagmannsrett. Millehaugen ble for overlagt drap idømt 21 års forvaring med 10 års minstetid, mens Dad ble dømt til 20 års fengsel.
Vuhledar

Historie

Da det sørlige Donbass begynte å bli utviklet, grunnla man i 1964 en liten by ved navn Pivdennyj Donetsk (ukrainsk Південний Донецьк). Den var påtenkt til å vokse seg meget stor, med hundre tusen innbyggere og mer enn ti gruver. Men nærmere 1970-tallet ble det klart at kullforekomstene i det sørlige Donbass var vesentlig lavere enn antatt. Dermed vokste heller ikke byen. I 1969 fikk den sitt nåværende navn.
Fredrik Ulvestad

Internasjonal karriere

Ulvestad fikk sin landslagsdebut for det norske herrelandslaget den 27. august 2014, hvor han kom inn som innbytter i pausen for Jone Samuelsen i vennskapskampen hjemme mot De forente arabiske emirater i Stavanger (0–0).
Battlefield 3

Kampanje

Spillets kampanje tar utgangspunkt i år 2014. Sergant Blackburn er i avhør og forteller om en trussel vi får vite mer om utover i historien. Spillets prolog er en del av spillets siste oppdrag, The great destroyer. Fienden er People's Libertation and Resistance (PLR) som truer New Yorks gater med en atomtrussel. Blackburn må stoppe PLRs leder, Solomon for å redde New York.

Co-op

Co-op modusen i BF3 støtter ikke split-screen, men lar spillere finne seg en partner enten over Battlelog, med venner eller med en tilfeldig spiller. Denne spillmodusen belønnes med poeng. Etter et visst antall poeng får du tilgang til våpen som kan brukes i flerspillermodusen.

Flerspiller

Spillet har et flerspillermodus med opp til 64 spillere (på Xbox og PS3 bare opp til 24). Det er mange forskjellige spilltyper. De mest vanlige er conquest der man skal ta over og holde baser mens motstanderen mister tickets, Rush der angripere skal ødelegge to objekter før de går til neste nivå. Forsvarere skal eliminere motstanderne og beskytte objektene. Team Deathmatch der spillet går ut på å eliminere motstandere. I tillegg finnes flere versjoner hver av disse som for eksempel, Squad Deathmatch, Conquest Domination og Squad Rush. I tillegg finnes Gun Master som tilhører Close Quarters DLC der man skal jobbe seg gjennom 16 våpnene før man skal finne runden med et knife kill.

Klasser

I BF3 er det fire klasser; Assault, Engineer, Support og Recon.
Hver klasse har egne våpen og utstyr som låses opp ettersom du får poeng med den enkelte klassen.

Assault

Assault Rifler: M416, AEK-971, M16A4, F2000, AN-94, M16A3, AK-74M, KH-2002, G3A3, AUG A3, Scar-L, Famas og L85A2. Assault utstyr: Førstehjelpveske, Hjertestarter, M320 og M26 Mass. Bruk Assault klassen for å bygge poeng og for å hjelpe laget ditt.
Hjertestarteren er et viktig element i denne klassen. Ikke bare gir en revive (hjertestart, kalles i spillet for res, def, rev, zap, pad, shock og liknende) gir 100 poeng (like mye som et kill), men det sparer laget ditt for en "ticket", og lar pasienten fortsette uten å spawne på nytt. I objektivbaserte moduser som rush og conquest har lag billetter som lar spillere spawne inn. Hver gang du blir drept mister laget ditt en billett, men den kan refunderes hvis du blir gjenopplivet av en assult. Når et lags billetteller når 0 taper laget. Pass på å ikke bruke dette til et selvmordsoppdrag. Da vil både du og personen du g bli drept og laget vil bare tape på din jakt på poeng. Bare bruk hjertestarteren hvis du ikke er utsatt for fare. Erfarne spillere har et mantra som heter "Clean the mess, then res", altså "Rensk opp rotet, og deretter gå for gjenopplivninger.
Når det gjelder våpnene er de blant spillets beste, på grunn av sin skuddhastighet, nøyaktighet, tidsbruk på å lade om og skadeutdeling. De fleste gjør 25 maks skade, og en magasin på 30+1 (30 skudd i et magasin og ett ekstra i kammeret hvis du lader om uten å ha brukt alle kulene). Unntaket i denne klassen er G3A3, som har 20+1 kuler i et magasin, og gjør 34 maks skade.